JohanHeinsen/ENO huggingface dataset:
Viborger Samler, 1840-06-13
J Anledning af Krigsraad Lumholdts Giensvar i denne Tidendes Nr. 87 maa vi bemærke, at Hr. Byefoged Horn ankom til Skive den 23de Januar d. A., altsaa efter at Kong Frederik den Sjette var bisat; det er følgelig en aabenbar Usandhed, at Kanonerne løsnedes her i Byen medens Kongen laae Liig i Kongeborgen. Ligeledes er det en Usandhed, naar Krigsraaden skriver, at ingen Moderssiel i Skive kjendte mere til vor Byefoged, end at han hed Horn og var Birkedommer paa Fanøe; thi flere i Skive kjendte denne Hædersmand af hans gode Navn og Rygte, ja nogle kjendte ham endog personlig, og vi ere ikke blevne skuffede i vore haabefulde Forventninger. Krigsraadens Rygte kom og til vor Bye længe for han selv som, og vil vistnok stedse gaae langt foran ham, om til hans Skade eller Gavn, vil ikke blive skjult for ham og hans Samtidige. Da Krigsraaden, ved at vitre, at han ikke vil levere et Vandevillesujet ved at meddele en detailleret Fremstilling af de Optrin, der fra Først til Sidst fandt Sted ved Hr. Byefogdens Modtagelse, har paa sin sædvanlige Maneer erklæret det da Passerede ikke alene for upassende, men endog for latterligt, saa opfordre vi ham til at fremkomme med en detailleret Fremstilling, og, indtil dette skeer, skal hans nævnte Erklæring staae og gjelde for en vitterlig Usandhed, At Krigsraaden søger med Haan at nedsætte os, fordi vil ikke ere saa dygtige og øvede Stiilister, som han, et slig Angreb rører os ikke, kun bede vi ham om at komme vore ringe Evner til Hjælp ved at oplyse os om Meningen af hans Annonces første Punktum samt af hiin Tirade: "J saa Fald at Sidstanførte s., saa er det jo i sin Orden o. s. v.; thi vi maae med Skamfuldhed tilstaae, at vi ved Gjennemlæsningen gave disse maaskee høie Jdeer, Navnet: "Vrovl." – Dhrr. Redacteurer, der i Deres Blade have optaget Krigsraadens første Jnserat, enten i det Hele, eller for en Deel, anmodes om ogsaa at optage denne Erklæring fra os, at det er en aabenbar vitterlig Usandhed, at der ved Hr. Byefoged Horns Modtagelse forefaldt noget i mindste Maade upassende eller latterligt Optrin, undtagen maaskee for Dem, der see Alt med onde Øine, eller for Grinebidere, der til alle Tider gjøre Munden bred. De har kastet Handsken, Krigsraad, og vi have optaget den; thi hvorvel De upaatvivlelig er viis i Krig, kjende vi Herren dog for vel til at nære nogen synderlig Frygt for Stridens Udfald. At De ikke oftere vil værdige os en Blæk tanke, kunne vi umulig troe; thi det vilde kun Lidet sømme en saa drabelig Kæmper, at trække sig tilbage under et saa forslidt Skjold, og skulde De frygte for at støde an mod Deres fine Æresfolelse, ved imod Deres Løvte at give os og Publikum endnu en Mundsmag af Deres ziirlige Blæk tanker, saa ville vi give Dem det venlige Raad at glæde os med nogle Blyantstanker, hvilke fra Deres Haand visseligen ville blive udkastede med al ønskelig Fiinhed og Ynde. Derfor sige vi ikke et bedrøveligt Farvel, men et haabfuldt til vi sees. Skive, den 10de Juni 1840. Carl Ring. Thorup. N. Svanberg. S. Melgaard. J. Jepsen.
Viborger Samler, 1840-06-13
Uldmarkedet i Kjøbenhavn. afholdes overeensstemmende med tidligere Bekjendtgjørelse paa Søetatens Proviantgaard
Viborger Samler, 1840-06-13
Mandag og Tirsdag den 15de og 16de Juni d. A.
Viborger Samler, 1840-06-13
De som til dette Marked agte at bringe større eller mindre Partier Uld, og som ønske disse oplagte i Pakhuse, ville behage at dermed melde sig paa Hr. Overkrigscommissair Nyelands Contoir paa Proviantgaarden, hvor forøvrigt paa Markedsdagen ogsaa Plads vil blive anviist for de Vogne, som bringe Uld til Markedet uden at læsse af. Listen over de Partier som attraaes solgte, fremlægges i den merkantilske Forenings Locale i Børsbygningen og paa Markedet. For ved denne Liste, under det løbende Nummer, der gives hvert enkelt Partie, derom at kunne give saa nøiagtig Oplysning som muligt, anmodes de, som sende Uld til Markedet, at meddele den, der fører Listen, den fornødne Oplysning.
Viborger Samler, 1840-06-13
Da det saavel for Kjøberne som for Sælgerne, er ønskeligt at kjende Omsætningen paa Markedet, saa anmodes ligeledes om, at lade anføre paa Listen, naar Salg har fundet Sted. Der er sørget for, at der paa Markedet vil findes et tilstrækkeligt Antal Arbeidere til at udføre det der forefaldende Arbeide for billig Betaling, og kan Veining af Ulden foretages uden Afgift. Kjøbenhavn, den 2den Juni 1830.
Viborger Samler, 1840-06-13
Uldmarkeds Committeen.
Viborger Samler, 1840-06-15
No. 93.
Viborger Samler, 1840-06-15
Kongelig allern privilegeret 68 Aarg. Stolevende. vo Forsendes med Brevposten i Danmark og Hertugdømmerne. foraarsagesensgangnMandagen den 15de Juni 1840.
Viborger Samler, 1840-06-15
Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin
Viborger Samler, 1840-06-15
Udenlandske Efterretninger. Frankerig. Marschal Valees officielle Beretning om den sidste Expedition er indløbet. Marschallen melder, at enhver Træfning har havt et seierrigt Udfald for den franske Hær, medens Privatmeddelelser skildre mangen Kamp, som enten afgjørende, eller forenet med betydelige Tab. Jøvrigt har Marschallen erklæret, at hans Marsch mod Scherschell grundede sig paa det almindelige Rygte om at Araberne havde berendt Algier han havde derfor ilet til Stadens Undsætning, og til samme Tid forenet sig med den fra Oran kommende Forstærkning. Hvad Angrebet paa Tenia angaaer, saa indrømmer han, at det isærdeleshed kom an paa at gjøre Araberne modløse; Hærens Tapperhed var ham Borgen for et lykkeligt Udfald, imod en europæisk Hær vilde han have truffet andre Forholdsregler. Hans Beretning viser, at Kampen ved dette Pas og ved Foden af Mouzala Bjergene har været meget blodig, og at Hæren har lidt et betydeligt Tab.
Viborger Samler, 1840-06-15
Resultatet af det første Felttog, siges der i en Skrivelse fra Toulon af 27de Mai, er at vi i 24 Dage have besat Medeah og Mouzaia. For at naae dette Maal, maatte vi bringe et Offer af 2000 Md., hvoriblandt 700 Døde. Hærens Stemning er slet; med Uvillie ville Tropperne aabne et nyt Felttog under Valees Overcommando. Det 17de lette Jnfanteriregiment har lidt meget. Det var afskaaret fra Hæren, og reddedes kun, da er Forstærkning ankom til dets Hjelp. Enhver Soldat havde bortskudt 120 Patroner.
Viborger Samler, 1840-06-15
Discussionerne om Budgettet fortsættes; de anførte Overslagssummer for Justits- og Cultusministeriet ere antagne, ligeledes de for Udenrigsministeriet og den offentlige Underviisning. Budgettet om Ministeriet for det Jndre gav Anledning til en lille Debatte, der aabnedes af LHerbette, og understøttedes af Desmousseaux de Givry. Den 1ste Artikel om det almindelige Polities hemmelige og sædvanlige Udgifter 932,000 Fres. – antoges, ligesaavel som den anden Artikel, der angik Understøttelse til de skjønne Kunster, og den tredie Artikel om Understøttelse til de kongelige Theatre. De øvrige Artikler antoges ligeledes uden Afstemning; Paragraphen om Ga gerne og Remunerationerne for Administrationsembedsmændenne i Departementerne antoges derimod med den af Commissionen foreslaaede Jndskrænkning.
Viborger Samler, 1840-06-15
Storbritannien og Jrland. Dronningen og hendes Gemal have foræret Lord Melbourne en Bord opsats af Sølv med den Jndskrift: "Til Viscount Melbourne fra Victoria R og Albert."
Viborger Samler, 1840-06-15
Den fra Frankerig tilbagekomne Lord Brougham har allerede indtaget sit Sæde i Overhuset.
Viborger Samler, 1840-06-15
Orienten. Constantinopel, den 12te Mai. Sultanens Ferman om Halil Paschas Afsættelse lyder saaledes: "Min Vezir! Da Halil Rifat Pascha i den senere Tid har tilladt sig Handlinger, der deels fortjene Dadel, deels ere uforeenlige med hans høie Rang, saa har jeg anseet det for passende at afskedige ham, og at udnævne til hans Efterfølger Mustapha Nuri Pascha, hvis retskafne Forhold og prøvede Hengivenhed for mine Jnteresser stedse have fortjent min keiserlige Tilfredshed. Du vil skyndsomst underrette ham ved en Depesche om denne min keiserlige Beslutning, og opfordre ham til ufortøvet at begive sig til Hovedstaden, forat tage den ham af mig anbetroede Post i Besiddelse. Det høieste Væsen tildeele sin Velsignelse til alle Dem, der lægge Hengivenhed og Troskab for Dagen i det os manske Riges Tjeneste!"
Viborger Samler, 1840-06-15
Nyeste Postefterretninger. Spanien, Le Temps melder efter Breve fra Catalonien, at Cabrera er slaaet af O'Donnell. Kampen var heftig. O'Donnells Broder blev saaret. – Om Jndtagelsen af Morella har man endnu ingen Details kun veed man, at Pladsen blev forsvaret med Haardnakkenhed og stort Mod. Allerede den 26de Mai var Byen antændt af de indkastede Bomber. Dagen efter stod den halve Stad i Flammer. Sandsynligviis var Morella, da det capitulerede den 29de Mai, kun en ryggende Gruusdynge.
Viborger Samler, 1840-06-15
Efter de nyeste Beretninger fra Grændsen har Cabrera efter sit Nederlag imod O'Donnell, nærmet sig Kysten af Valencia, for om muligt at indskibe sig. O'Donnells officielle Beretning angiver Fiendens Styrke til 8 Batailloner og 200 Ryttere. Efter Jndtagelsen, af det stærke Morella er Espartero sysselsat med at iværksætte sin Forening med Hæren i Catalonien. Partigængeren Balmaseda viste sig pludselig med 3 Batailloner for Guadelaxara; hans Ankomst udbredte en panisk Skræk iblandt Befolkningen; og hans Nærværelse har paa ny bevirket en Udsættelse i Hoffets Reise. Correo nacional melder, at Regjeringen har erholdt Efterretning om en ny Jnsurrection; men Rebellerne ere allerede fængslede af Auctoriteterne i Guipuzcon. Vigtige Papirer ere fundne. - Eco del Aragon beretter, at en levende Kamp har fundet Sted den 29de Mai imellem Zurbano og Carlisthøvdingen Forcadell. Denne Carlistanfører faldt i Træfningen, og Dagen efter Morellas Fald ankom Zurbano med mange Fanger til Esparteros Hovedqvarteer. - Samme Blad meddeler Details angaaende Morellas Beleiring og Jndtagelse. Tilsidst havde Garnisonen forsøgt paa at gjøre et Udfald, for at bane sig en Vei igjennem Christinernes Rækker. Forsøget mislykkedes med et Tab af 6000 Md.
Viborger Samler, 1840-06-15
Frankerig. Paris, den 6te Junii. Pairskammeret har med 117 imod 3 Stemmer antaget Lovudkastet, om Napoleons Aske.
Viborger Samler, 1840-06-15
Fra Tunis er ankommet til Toulon et af en Marine officeer skrevet Brev, der melder en vigtig Efterretning, dersom den stadfæstes. Achmed, forhen Be i Constantine, skal være dræbt af sine Folk, og Araberne skulle have bragt hans Hoved til Constantine for at levere det til General Galbois. Men Beretningen er usandsynlig.
Viborger Samler, 1840-06-15
Den omtalte Skrivelse er af 20de Mai.
Viborger Samler, 1840-06-15
Moniteuren af 7de Mai indeholder en lang Fortegnelse over Udnævnelser til Præfecter og Underpræfecter. Faa nye Embedsmænd ere udnævnte, kun en Forflyttelse fra et Præfectur til et andet synes at have fundet Sted.
Viborger Samler, 1840-06-15
Handels-Efterretninger. Hamborg, den 12te Junii. Hveden er i de sidste 8 Dage 5 a 7 Rthlr. lavere i Prisen. J denne Tid ere opkjøbte circa 600 Læster, tildeels til Frankerig. Lysten til denne Artikel er flau, iøvrigt er megen Hvede bleven os tilført. Rug nogle Rthlr. billigere end i forrige Uge. Byg maa rigelig noteres 2 a 4 Rthlr. lavere; Havre ogsaa lavere i Prisen. Raps fandt Afsætning til uforandrede Priser.
Viborger Samler, 1840-06-15
London, den 8de Junii. J Løverdags regnede det stærkt, igaar og idag er Veirliget skjønt. Af Hvede, Hvedemeel og Malt stærk Tilførsel. Engelsk Hvede er noteret 1 S. høiere. Fremmed Hvede finder ingen god Afsætning til de forrige Priser. Med Byg meget flant; i Havre ingen rask Afsætning. Paa Torsdag vil rimeligviis Tolden for fremmed Havre vorde nedsat; men Forraadet i London er kun tilstrækkigt for 1 Uge.
Viborger Samler, 1840-06-15
Jndenlandske Efterretninger.
Viborger Samler, 1840-06-15
Kjøbenhavn. Den 12te de, anlagdes Hofsorg for Hs. Maj., afdøde Kong Frederik Wilhelm den 3die af Preussen, som bæres i 4 Uger paa sædvanlig Maade.
Viborger Samler, 1840-06-15
Den 11te ds. er Ceremoniellet til den forestaaende Kronnings- og Salvings=Act udkommet. (J næste Numer skulle vi nærmere omtale samme.)
Viborger Samler, 1840-06-15
Hs. Maj. Kongen har paalagt begge Cancellierne at udarbeide et Udkast til en Lov angaaende Almindelig Værnepligt baade i Kongeriget og Hertugdommene. (Berl. Tid.)
Viborger Samler, 1840-06-15
Den ny Forordning om Jagten i Danmark af 20de Mai d. A. er den 12te de, udkommen.
Viborger Samler, 1840-06-15
Generalmajor a la suite, Fyrsten af BentheimSteinfurth, der med en privat Mission fra vor Konge nylig befandt sig i St. Petersborg, er af Keiseren af Rusland bleven tilstillet St. Anna-Ordenen af anden Classe.
Viborger Samler, 1840-06-15
Alt er nu i den dybeste Rolighed her i Byen, man hører hverken om Optøier eller Folkestimmel og Ulfeltsstøtte staaer endnu hvor den har staaet. Hvad der nu især beskjæftiger Conversationen, er de store Forberedelser, til Kronningen. Man veed at fortælle, hvad Damerne skulle have paa ved Festligheden, hvor dyr deres Dragt skal være, som ikke skal kunne anskaffes under 400 Rbd. (?);man vil vide, hvormange Ordener, der skal uddeles i de denne Anledning og deres Antal angives næsten til 150; man fortæller om de mange store og fornemme Mænd, som ere indbudne til Festiviteterne, ja, man bryder selv sit Hoved med, hvormange Retter der skal være ved det store Kronningstaffel paa Frederiksborg Slot. (Aalb. Av.)
Viborger Samler, 1840-06-15
Den 1ste Juni skal der have fundet en Duel Sted imellem tvende Officierer af et herværende Regiment. Den Ene siges at være bleven stærkt saaret i Underlivet og den Anden har faaet Haanden skamferet. Vi ville ønske, at dette blot er et Rygte, thi man kan vel med Grund troe, at der er gjort en Ende paa Duelvæsnet, i Danmark. (S. Bl.)
Viborger Samler, 1840-06-15
Grev Habns tydske Operaselskab har nu begyndt at give Forestillinger paa Vesterbroes nye Theater. Selskabet tæller 36 spillende Personer, og blandt dem flere særdeles gode Subjecter.
Viborger Samler, 1840-06-15
Digteren St. St. Blicher, der har Egregie til Attestats, siges i denne Tid at søge et stort geistligt Embede i Nærheden af Hovedstaden. (Aalb. Av.)
Viborger Samler, 1840-06-15
Ved den kjøbenhavnske Læseforenings Maifest iaar ud bragde Procurator Balthasar Christensen en Skaal for et Reform Ministerium." Hans ved denne Leilighed holdte Tale endte saaledes: "Mine Herrer, jeg troer det er en god Skaal mod Folket og en god mod Kongen, naar jeg ønsker, at vi snart maatte høre, at de gamle Ministre fandt sig foranledigede til at udtræde af Regjeringen, og at vor Konge havde kaaret sig Mænd til sit Raad, hvis Anskuelser mere stemte overeens med de Reformer, som han har sat sig til Opgave at indføre. Mine Herrer, En Skaal for nye Ministre, foret Reform Ministerium." – Skade, tilføier Rd. Av., at ikke de nye Ministre tillige ere blevne betegnede.
Viborger Samler, 1840-06-15
Om det uheldigen afbrudte aalborgske Maigilde hedder det blandt Andet i "Kjøbenhavnsposten": "Vi synes dog, at Hs. Høivelbaarenhed, Stiftamtmanden, der for sin Person havde Part i to Skaaler, een for Stiftsøvrigheden og senere een for hans egen Mund af Politimesteren, Cancelliraad Wølfferdt) gjerne kunde, i Betragtning af Forsamlingens Høflighed og Loyalitet, ladet hine oprørske Yttringer gaae ind af det ene Øre og ud af det andet, og unde os og vor høistærede Collega hver 3 Skaal, uden strax at vise sin Vrede ved at rive Brødet af Munden paa Gjæsterne, allerhelst da han selv risquerede en Prostitution, i det Tilfælde, at den klokkeførende Præsident havde havt lidt mere Aandsnærværelse og Kraft, end han her viste. Rigtignok havde Man indrømmet Stiftamtmanden en Overpræsidents Værdighed, ved at tillade ham at udbringe de 3 første Skaaler, istedetfor at de ellers fordeeles iblandt de 3 Præsidenter, men at Man tillige skulde have forlehnet ham med Ret til at hæve Forsamlingen, kunne vi dog aldrig troe, da jo i saa Fald Præsidenterne kun af Navn have beklædt deres Post."Der hviler en mørk Skjæbne over Dagbladet "Dagen". Ogsaa Hr. Thyge Becker, har nu besluttet at resignere som Redacteur og vil allerede fratræde midt i denne Maaned. Som dens fremtidige Redacteur nævner man Cand. juris Trojel. Forresten taler man om, at nævnte Blad med dets nuværende Abonnentantal medfører Tab for Udgiveren, der har ca. 10,000 Rbd. Udgifter, og det er derfor at vente, hvis dets Status ikke skulde forbedre sig, at det er sin Ende nær. Upaatvivlelig har den Berlingske Avis bibragt "Dagen" dens Helsot. (Aalb. Av.)
Viborger Samler, 1840-06-15
Den Stænderdeputerede, Proprietair Tutein, formener, at der bør nedsættes en vedvarende Finantscommittee", der skal revidere Statsregnskaberne, osv. Og saa skulde Budgettet, førend det meddeles Kongens Sanction til at forelægges Stænderne, gives bemeldte Committee til Betænkning, hvilken da, i Forbindelse med selve Udkastet, skulde forelægges Statsraadet. Kjøbenhavns Borgerrepræsentanter have paa et Andragende fra Politidirecteuren om Gratialer til Politiembedsmændene for disses extraordinaire Forretninger ved Frederik den Sjettes Begravelse, svaret, at Udredelsen af disse Gratificationer paa ingen Maade kan paaligge Communen.
Viborger Samler, 1840-06-15
Senatet i Hamborg har ladet Major Jensen tilstille en meget smuk Medaille, i Anledning af hans tydske Udgave af Carl den Tolvtes Historie.
Viborger Samler, 1840-06-15
Den 10de de paabegyndtes i Høiesteret Sagen imod Ole Kollerød og Consorter.
Viborger Samler, 1840-06-15
Roeskilde Avis er den 9de d. M. ifølge en i Onsdags Abonnenterne tilstillet Bekjendtgjørelse, hvorved altsaa den i Tirsdags af os yttrede Formodning stadfæster sig, lagt under Beslag ifølge Ordre fra Sjællands Stiftamtmandskab til Politimesteren i Roeskilde, hvilken Ordre var bevirket ved Kongens Foged i Kjøbenhavn. Avisen vil for Fremtiden indtil videre ikke optage kjøbenhavnske Avertisssementer, navnligt angaaende Faldbydelse af Varer, Auctioner, Huusleiligheder o. s. v., men Udgiveren samt Redacteuren og Forlæggeren have forbeholdt sig deres lovlige Ret, ligesom Sagens Udfald i sin Tid vil blive Publicum meddeelt. (Berl. Td.)
Viborger Samler, 1840-06-15
Den kgl. danske Artillerie-Lieutenant v. Raasløffs bedrøvede Slægtninge have nu igjennem det franske Krigsministerium erholdt den glædelige Vished om, at han den 2den Mai befandt sig munter og frisk, skjøndt noget angreben af de udstandne svære Strabadser, i Belida eller Midiana. Han var forresten ansat som Ordonants-Officier hos Gen. Lahitte, der commanderer det franske Artilleri, og agtet og elsket baade af Foresatte og Cammerater. Man seer altsaa, at Lieutn. Raasløff, af Mangel paa een af Fædrelandets" Udkaarne eller een af Kjøbenhavnspostens" Allierede, dog ret brav har vidst at repræsentere den danske Armee i Africa. (Kl. Cspd. Bl.)
Viborger Samler, 1840-06-15
En agtet Enke i Odense fristede den 9de Juni den sørgelige Skjæbne, at miste en 9 Aars gammel Søn, som druknede ved at fiske i Aaen.
Viborger Samler, 1840-06-15
Som en antiqvarisk Nyhed meldes, at i Egnen af Kolding er fundet et Diadembaand, eller rettere en Haarring, dannet fortil som et Diadem. Det er af det fineste Guld, indvendig er indgravet den fordums Eiers Navn med Runer. Det er i sit Slags et sandt Pragt stykke. (O. Th. Av.)
Viborger Samler, 1840-06-15
Om L. Falst. Av. Relation, at Kammerjunker Mylius nu virkelig er bleven optaget i den danske Adelstand, siger Aalb. A., at saavidt vi har erfaret, maa samme forandres derhen, at Kammerjunkeren har seet sine mange Bestræbelser for at blive ophøiet lønnet med en Baron Titel. Hvilken af Hr. Mylius's Eiendomme der ved denne Leilighed er hævet til Rang af Baroni, er os ubekjendt. Fra Ringkjøbing hedder det i Aalb. A. som Rygte, at 120 Fiskere i de sidste Storme skulle være omkomne ved Fans. Et andet Rygte ansætter dette sørgelige Tal endog til 300.
Viborger Samler, 1840-06-15
Onsdagen den 3die Juni var en Rædselsdag for Jellinge By. J den voldsomme Storm, som da herskede, udbrød i en Gaard Jldløs, der inden en Times Forløb nedbrændte tvende andre Gaarde og et Huus, hvorved 7 Familier med Tjenestetiende bleve huusvilde. Den ene Gaardmand og et Par Familier i det afbrændte Huus mistede Alt, den Første endog 2 Køer. (Veile og Ah. Av.) Natten til den 29de f. M. afbrændte, med Undtagelse af det teglhængte Vaaningshuus, Bygningerne paa Gaarden Steenberggaard i Byrum Sogn paa Læss, tilhørende Hr. Kjøbmand C. Hjorth. Eierens 2de Heste, 9 Køer, nogle Faar, Vogne og øvrige Besætning, m.m., bleve tillige et Rov for Luerne. Bygningerne vare passende assurerede, men derimod intet af Besætningen a., saa at Tabet er betydeligt. Jlden formodes paasat. (Aalb. Av.)
Viborger Samler, 1840-06-15
Hovedgaarden Clarupgaard i Nærheden af Aalborg, er med complet Gods og endeel Besætning solgt af Hr. Overkrigscommissair, Stænderdeputeret Christensen til Hr. Søltoft, forrige Eier af Lillerup ved Horsens, for 88,000 Rbd. (Aalb. Av.)
Viborger Samler, 1840-06-15
Jfølge de senere Beretninger fra Agger, har Stormen mellem den 25de og 26de f. M. overskyllet Landtungen mellem Nabebakken og Agger Canal paa 13 Steder, og derved bortskyllet omtrent 1200 Alen af de spæde Klitter. Norden for den nordre Canal er en Strækning 2200 Alen efter Stormen forhøiet med en opkastet Sandvold af 10 a 15 Alens Brede og 2 a 3 Fods Høide over den sædvanlige Vandstand. Volden er bleven beplantet med Rør. Resten af denne Landtunge, omtrent 400 Alen, formenes at kunne bringes i samme Stand i Løbet af næste Uge. Sønden for benævnte Canal findes paa henimod 1000 Alen ikke Spor af Klitter, men destomere af Vand, hvilket endog paa et Par Steder staaer i Forbindelse med Fjorden, hvorved det Hele har antaget et noget problematisk Udseende. Canalen er ei bleven bredere, men mod den nordre Side grundere, skjøndt igjen paa den søndre et Par Fod dybere. (Th. Av.) Ogsaa den virksomme og for sin Dygtighed som Landmand bekjendte Agent Nyholm til Schaarupgaard har, ved gunstige Vilkaar for hans Fæstebønder, frigjort disse for Hoveriet in naturn. De skulle, hver heel Gaard, aarlig svare i Hoveripenge 32 Rbd., gjøre tvende Korn ægter i Vinterens Løb til Aarhuus, samt slaae og hjem kjøre Høet fra en Eng. Dette er neppe 2 Mk. for en Spanddag og 1 Mk. for en Gangdag. (Ah. Av.) Viborg. Efterat vi nu i over 3 Aar have været heldige nok til i vor Bye ikke at høre det skrækindgydende Brandraab, allarmeredes vi af samme i Løverdags Aftes Kl. omtr. 10 1/2. J Bagermester Hoffs Bagerie var der nemlig opkommen Jld, men som lykkeligviis ikke, paa Grund af den øiebliklig tililende Hjelp, kom til rigtigt Udbrud, da samme ellers vist vilde have havt uberegnelige Følger, eftersom Jlden da vilde have antændt en heel Deel Lyng som laae i Nærheden, der vilde have gjort Jlden frygtelig. Den Brandlidte skal have lidt ikke ubetydeligt Tab. - Uden nærmere at skulle indlade os paa Bedømmelsen af vort Brandcorps, ville vi kun bemærke, at det glæder os at kunne anføre, at den Tid, da vi i vor Bye kunne vente at see et rigtigt organiseret Brand- og Redningscorpsoprettet, nok ikke skal være fjern; – hvilken Plans Realisation enhver Jndvaaner vist ogsaa, efter de nuværende Forhold, længes jo før jo heller efter at see bragt istand.
Viborger Samler, 1840-06-15
Efterretninger om ledige geistlige Embeder. 1. Sognekaldet for Kjøbstaden Frederikshavn og for Hirtzholmenes Menighed i Aalborg Stift. Gl. Angivelse 200 Rd., har nu følgende Jndtægter: 1) Korntienden 7 Tdr. Byg og 12 Rbd. 2) Offer og Accidentser c. 440 Rbd. 3) St. Hans Rente omtrent 45 Rbd. 4) Renten af et Legat 10 Rbd. 5) En Bjerglod af hver Stranding ved Frederikshavn eller Hirtsholmene. J Frederikshavn haves fri Præstebolig, der vedligeholdes af Menigheden.